देवनागरी
इसमें कुल ५२ अक्षर हैं, जिसमें १४ स्वर और ३८ व्यंजन हैं। अक्षरों की क्रम व्यवस्था (विन्यास) भी बहुत ही वैज्ञानिक है। स्वर-व्यंजन, कोमल-कठोर, अल्पप्राण-महाप्राण, अनुनासिक्य-अन्तस्थ-उष्म इत्यादि वर्गीकरण भी वैज्ञानिक हैं। एक मत के अनुसार देवनगर (काशी) में प्रचलन के कारण इसका नाम देवनागरी पड़ा।
समानुक्रमण
समानुक्रमण की कई विधियाँ हैं। लैटिन लिपि पर आधारित भाषाओं के आंकड़ों का समानुक्रमण अल्फाबेट के क्रम पर आधारित होता है किन्तु देवनागरी तथा अन्य भारतीय भाषाओं में समानुक्रमण करने के लिए केवल वर्णक्रम पर्याप्त नहीं है। इनमें 'व्यंजन+मात्रा' को एक इकाई मानकर दो शब्दों या वाक्यांशों की तुलना की जाती है।